POTVARKIS

DĖL ŠILALĖS DARIAUS IR GIRĖNO PROGIMNAZIJOS DIREKTORIAUS PAREIGYBĖS APRAŠYMO TVIRTINIMO

2025 m. sausio 22 d. Nr. T3-31

Šilalė

Vadovaudamasis Lietuvos Respublikos švietimo įstatymo 59 straipsnio 1 ir 2 dalimis, Lietuvos Respublikos vietos savivaldos įstatymo 27 straipsnio 2 dalies 7 punktu, vykdydamas Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194 „Dėl Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo patvirtinimo“, 2 punktą, Valstybės ir savivaldybių įstaigų darbuotojų, išskyrus mokytojus, pareigybių aprašymo metodiką, patvirtintą Lietuvos Respublikos socialinės apsaugos ir darbo ministro 2017 m. balandžio 12 d. įsakymu Nr. A1-177 „Dėl Valstybės ir savivaldybių įstaigų darbuotojų, išskyrus mokytojus, pareigybių aprašymo metodikos patvirtinimo“:

1. T v i r t i n u Šilalės Dariaus ir Girėno progimnazijos direktoriaus pareigybės aprašymą (pridedama).

2. P r i p a ž į s t u netekusiu galios Šilalės rajono savivaldybės mero 2021 m. kovo 30 d. potvarkį Nr. T3-27 „Dėl Šilalės Dariaus ir Girėno progimnazijos direktoriaus pareigybės aprašymo tvirtinimo“.

3. P a v e d u paskelbti šį potvarkį Šilalės rajono savivaldybės interneto svetainėje  
[www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos  
įstatymo nustatyta tvarka Lietuvos administracinių ginčų komisijos Klaipėdos apygardos skyriui (J.  
Janonio g. 24, 92251 Klaipėda) arba Regionų apygardos administracinio teismo Klaipėdos rūmams  
(Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą  
(https://e.teismas.lt) per vieną mėnesį nuo šio potvarkio paskelbimo dienos.

|  |  |  |
| --- | --- | --- |
| Savivaldybės meras |  | Tadas Bartkus |